Бенито је домородачког порекла и припада народу Запотека. По професији је био адвокат и судија и први је председник Мексика који није потицао из редова официра војске. Његова политичка схватања су била либерална. Давао је отпор конзервативцима и традиционалистима, француској окупацији, срушио је Мексичко царство и успоставио републику. Бенито Хуарез важи за једног од највећих реформатора у историји земље.